**Előterjesztés**

**Szombathely Megyei Jogú Város Közgyűlése**

**Gazdasági és Városstratégiai Bizottság 2017. június 12–i ülésére**

**Javaslat az Improvizatív Zeneműhely Egyesület támogatására**

Szombathely Megyei Jogú Város Önkormányzata Közgyűlése az önkormányzat 2017. évi költségvetésről szóló 4/2017. (III.7.) önkormányzati rendelete (a továbbiakban: Rendelet) 11. § (10) pontja az alábbiak szerint rendelkezik:

„Az önkormányzat által alapított és fenntartott költségvetési intézmények kivételével, támogatás éves 10.000 eFt összeghatár felett annak adható, aki a működésének egészét tekintve a 2016. év teljes pénzügyi, szakmai beszámolóját, valamint a 2017. évi pénzügyi, szakmai tervét benyújtja, és az alapján a Gazdasági és Városstratégiai Bizottság a támogatást jóváhagyta. Amely szervezet 2016. évben 10.000 eFt összeghatár felett kapott támogatást, 2017. évben csak akkor kaphat támogatást, ha a működésének egészét tekintve a 2016. év teljes pénzügyi, szakmai beszámolóját benyújtja, és az alapján a Gazdasági és Városstratégiai Bizottság a támogatást jóváhagyta.”

A Rendelet 10.§ (4) bekezdésében foglaltak szerint - átcsoportosítással - a Kulturális kiadások, média tételsoron 10.000.000,- Ft előirányzatot biztosít a Lamantin Jazz Fesztivál megrendezéséhez. A program lebonyolítója, az Improvizatív Zeneműhely Egyesület 2017 májusában benyújtotta a Rendeletben megjelölt dokumentumokat, amelyek az előterjesztés mellékletét képezik az alábbiak szerint:

1. sz. melléklet: 2016. év teljes pénzügyi beszámoló,
2. sz. melléklet: 2016. évi szakmai beszámoló,
3. sz. melléklet: 2017. évi pénzügyi terv,
4. sz. melléklet: 2017. évi szakmai terv.

Kérem a Tisztelt Bizottságot, hogy az előterjesztést megtárgyalni, és a határozati javaslatokat elfogadni szíveskedjék.

Szombathely, 2017. június „ ”

**(: Koczka Tibor :)**

**HATÁROZATI JAVASLAT**

**…../2017. (VI.12.) GVB számú határozat**

1. Szombathely Megyei Jogú Város Közgyűlése Gazdasági és Városstratégiai Bizottsága (a továbbiakban: Bizottság) Szombathely Megyei Jogú Város Önkormányzata Közgyűlésének az önkormányzat 2017. évi költségvetéséről szóló 4/2017. (III. 7.) önkormányzati rendelete 11. § (10) pontja alapján kapott felhatalmazás szerint az Improvizatív Zeneműhely Egyesület 2016. évi egyszerűsített éves beszámolóját és kiegészítő mellékleteit megtárgyalta.
2. A Bizottság az Improvizatív Zeneműhely Egyesület 2017. évi támogatását jóváhagyja.
3. A Bizottság felkéri az Egészségügyi és Közszolgálati Osztály vezetőjét, hogy a megállapodás aláírásához szükséges intézkedéseket tegye meg.

**Felelős: Koczka Tibor alpolgármester**

**Molnár Miklós alpolgármester**

**Lendvai Ferenc, a Bizottság elnöke**

**(A végrehajtás előkészítéséért: Dr. Bencsics Enikő, az Egészségügyi és Közszolgálati Osztály vezetője)**

**Határidő: azonnal (1-2. pontok vonatkozásában)**

 **2017. június 27. (3. pont vonatkozásában)**